open-index/open-wikipedia-markdown huggingface dataset:
Beánia (súčasnosť)

**Beánia** (zriedkavo **beánie**, teda ako pomnožné podst. meno) je slávnosť (primárne spoločenská zábava), ktorou starší študenti vysokej školy či fakulty (v širšom zmysle aj strednej školy) symbolicky prijímajú študentov zapísaných do prvého ročníka medzi seba.

Na Slovensku vznikli beánie na vysokých školách v 60. rokoch 20. storočia ako akási obnova tradície historických beánií (pozri beánia (stredovek)). V Nitre, Košiciach, Zvolene beánie zahŕňali aj sprievody s alegorickými vozmi. Miestami sa oživili aj viaceré cechové či stavovské obyčaje daného odboru pri prijímaní učňov, tovarišov a pod. (napr. skok cez kožu, oblievanie, vykonávanie rôznych fyzických a mentálnych skúšok, výber krstných rodičov z radov starších študentov vo funkcii tútorov). Najčastejšie máva dnes beánia charakter spoločenského večera spojeného s dobrou hudbou, kultúrnym programom a neformálnou zábavou. Niekedy beánia zahŕňa aj imatrikuláciu, teda slávnostné potvrdenie zápisu študentov zo strany školy.

Na stredných školách sa pre beániu (resp. jej obdobu) spojenú s imatrikuláciou často používa označenie imatrikulácie či imatrikulácia (ktoré má potom teda sčasti odlišný význam než na vysokej škole) a toto označenie mimochodom pre podobné akcie používajú aj niektoré základné školy.

Beánie existujú aj v Česku.

## Referencie

Kategória:Školy
Kategória:Tradície
Kategória:Sociológia
Kategória:Kultúra na Slovensku
Glaukias

**Glaukias** () môže byť:

* olympijský víťaz v roku 588 pred Kr., pozri Glaukias z Krotónu 
* grécky sochár v 5. stor. pred Kr., pozri Glaukias z Aiginy
* kráľ ilýrskych Taulantov a 4. stor. pred Kr. pozri Glaukias (kráľ Taulantov)
* jazdecký dôstojník a spoločník (hetairos) Alexandra Veľkého, pozri Glaukias z Macedónie
* olympijský víťaz v roku 17., pozri Glaukias z Milétu
* aténsky rétor v 1. stor. pred Kr., pozri Glaukias z Atén
Lenka Ilavská-Litvinová

**Lenka Ilavská-Litvinová** (* 5. máj 1972, Liptovský Mikuláš) je bývalá slovenská cyklistka.

Zúčastnila sa olympiády v Atlante v roku 1996. Jej najväčším úspechom bolo víťazstvo v roku 1993 na *Giro d'Italia Femminile*.

## Externé odkazy
* Oficiálna stránka Lenky Litvinovej
* sports-reference

Kategória:Slovenské cyklistky
Kategória:Cyklisti na Letných olympijských hrách 1996
Kategória:Osobnosti z Liptovského Mikuláša
Kinekus

náhľad|Distribučné stredisko spoločnosti Kinekus v Žiline|odkaz=https://bratislava.dnes24.sk/kinekus-otvara-novu-predajnu-na-sidlisku-v-petrzalke-tesit-sa-mozete-na-bohaty-program-aj-darceky-462364

**Kinekus** je Slovenská veľkoobchodná a maloobchodná spoločnosť, podnikajúca najmä so sortimentom pre domácnosť, záhradu a dielňu. V súčasnosti má na Slovensku 15 predajní a dodáva svoj sortiment ďalším viac ako 1500 obchodným partnerom po celom Slovensku.

## História
Kinekus založil Štefan Súkeník v roku 1991 ako výrobnú firmu. Táto činnosť nebola rentabilná, preto svoju podnikateľskú snahu po roku preorientoval na obchod. Prvú predaju otvoril Kinekus v roku 2001 v Žiline. Spoločnosť zakladá svoju filozofiu na kvalite a uprednostňuje kontinuitný rast pred skokovým. Za 35 rokov existencie vykázala rast počas 35 rokov.

**V roku 2025 otvorili na Slovensku 3 nové predajne.** Predajňu v Považskej Bystrici  po niekoľkorčnej prestávke predajňu v Martine  a druhú predajňu v Petržalke .

## Hlavná oblasť činnosti
V súčasnosti je Kinekus jedinou slovenskou firmou, ktorá svojím sortimentom, počtom predajní a celkovým konceptom dokáže konkurovať zahraničným reťazcom. Činnosť spoločnosti sa skladá z veľkoobchodu ale aj maloobchodu. Veľkoobchodným sortimentom o objeme 12 000 položiek zásobuje v súčasnosti 1 500 obchodov. Zároveň Kinekus prevádzkuje vlastné supermarkety v Žiline, Ružomberku, Trenčíne, Prešove, Poprade, Košiciach a dve predajne v Bratislave (Petržalka).

## Franšízing
Od roku 2008 Kinekus úspešne rozvíja aj vlastnú franšízingovú schému. Predajne vlastnené franšízistami fungujú v Prievidzi, Púchove, Martine, Považskej Bystrici, Bratislave (Vajnory), Prievidzi, 
Trnave,
a v Nitre.

## Ďalšie služby
Pri obchodoch v Žiline a Ružomberku prevádzkuje Kinekus aj čerpacie stanice, kde predáva pohonné hmoty od spoločnosti Slovnaft a poskytuje ďalšie základné služby motoristom.

## Nadácia Kinekus
Od roku 2021 založila spoločnosť Kinekus aj nadáciu, ktorá pomáha v oblastiach zachovanie zdravia, pomoc pri resocializácii drogovo závislých osôb, podporu talentovaných detí či mladých ľudí v oblasti športu, umenia, vedy a výskumu a ochrane životného prostredia. 

## Referencie

Kategória:Podniky na Slovensku
Španielska vojna za nezávislosť

**Španielska vojna za nezávislosť**, známa v iných jazykoch tiež ako *Polostrovná vojna* alebo *Vojna na Pyrenejskom polostrove*, bola jedna z napoleonských vojen. Trvala medzi rokmi 1808-1814.

Josef Bonaparte, Napoleonov brat a neapolský kráľ, bol za prítomnosti španielskych a amerických predstaviteľov vyhlásený v Bayonne za kráľa Španielska a v júli 1808 vstúpil do Madridu.

Španielsky národ sa ale touto novou, z cudziny dosiahnutou vládou cítil byť ponížený a odmietol ju preto akceptovať. Už pred Jozefovým príchodom do krajiny vypukli proti Francúzom celonárodne povstania. Velenie vzbúrencov (ústredná junta) sa síce dopustilo niektorých chýb, keď často zasahovalo nanajvýš nezmyselným spôsobom do vojenských operácií alebo odvolávala schopných generálov, avšak jeho výzvou ku guerillovej vojne v decembri 1808 nastal v bojoch zásadný zvrat. Nepretržité útoky *guerrilleros* vyčerpávali francúzskych okupantov a znemožňovali im tak využiť ich víťazstvo na otvorenom poli.

K podpore povstalcov prispeli tiež občasné ťaženie Britov do Španielska vedených Arthurom Wellesleyem, neskorším vojvodom z Wellingtonu, hoci Briti boli vždy po niekoľkých menších úspechoch prinútení postupujúcimi Francúzi k ústupu späť do Portugalska. V januári 1810 vstúpili francúzske vojská do Andalúzie a po dobytí Almeidy vpadlo v auguste 80 000 Francúzov do Portugalska s cieľom vyhnať odtiaľto Britov. Porážka povstalcov sa zdala byť neodvratnou, zvlášť keď sa predovšetkým vyššie a majetnejšie vrstvy obyvateľstva začali pridávať na stranu bonapartistického kráľa. Do Cádizu, kam sa junta uchýlila, boli zvolané CORTESY, ktoré v roku 1812 vypracovali prvú modernú, liberálnu ústavu Španielska, neformálne nazývanú *La Pepa*. Ústava počítala so vznikom konštitučnej monarchie, v ktorej by zákonodarná právomoc patrila cortesom a okrem iného tiež požadovala zrušenie inštitúcie inkvizície. Tento dokument bol vo svojej dobe nadmieru pokrokový a stal sa základom neskoršieho španielskeho ústavného vývoja.

V Portugalsku sa zatiaľ Wellesley úspešne ubránil francúzskym útokom, ktorých dlhé zásobovacie línie boli súčasne napádané španielskymi povstalcami. Wellesley bol následne Cortes poverený velením všetkých španielskych vojenských síl. V januári 1812 Wellesley začal nové ťaženie do Španielska a potom, čo porazil Francúza u Salamanky, vtiahol v auguste 1812 do Madridu. Pod tlakom posilnených francúzskych vojsk bol síce znovu prinútený k ústupu za portugalskej hranice a Madrid tak bol naposledy obsadený Francúzmi, avšak katastrofa Napoleonovho vojska v Rusku mala zásadný vplyv aj na vývoj vojny na Pyrenejskom polostrove. V júni 1813 boli Francúzi definitívne porazení v bitke pri Vitorii a následne sa pred vytrvalo postupujúcim Wellesleyom stiahli späť za Pyreneje. Španielsko tak znovu nadobudlo svoju nezávislosť.

[vľavo|náhľad|[Popravy 3. mája 1808|Poprava povstalcov v Madride 3. mája 1808, obraz Francisca Goyu]]

Kategória:Vojny Španielska
Kategória:Vojny Portugalska
Kategória:Napoleonské vojny
Kategória:Vojny za nezávislosť
Nexus 9

náhľad|Nexus 9

**Nexus 9** (kódové označenie *Volantis* alebo *Flounder*) je tablet, ktorá vyrábala spoločnosť Google s HTC, na ktorom beží operačný systém Android. Je to štvrtý tablet v sérii Nexus. Je dostupný v dvoch verziách úložiska, 16 GB a 32 GB. Bol uvedený s operačným systémom Android 5.0 Lollipop. 

Uvedený bol 15. októbra 2014. Obsahuje 8,9 palcový IPS LCD displej s rozlíšením 1536x2048 s Gorilla Glass 3. Poháňa ho procesor NVIDIA Tegra K1 a má 2 GB RAM.

## Zdroj

Kategória:Tablety
Kategória:Google Nexus
Neofyt

**Neofyt** alebo **neofyta** môže byť:
*kresťanský mučeník zo 4. storočia, pozri Neofyt (mučeník)
*v náboženstve a pod.: 
**nový prívrženec nejakej viery (najmä v kresťanstve)
**novokresťan, ktorý prestúpil v období raného kresťanstva na kresťanskú vieru z iných náboženstiev, pozri neofyt (rané kresťanstvo)
**práve pokrstený (dospelý) kresťan, novokrstenec, pozri pod krst
**v mníšskom ráde: novic resp. nový člen, pozri napr. novic
**v duchovnom rytierskom ráde: osoba uchádzajúca sa o prijatie do rádu a každý rytier v prvom roku
**v tajnom spolku (napr. u slobodomurárov): novoprijatý člen, pozri neofyt (tajné spolky)
* nový prívrženec nejakej ideológie alebo nejakého svetonázoru
*zastarano: nováčik

**Neofyt** môže byť v botanike aj:
*dnes: nepôvodný druh rastliny (okrem čisto kultúrnych rastlín), ktorý sa na uvažované územie (podľa niektorých definícií: len na územie v Európe) dostal (podľa niektorých starších definícií: len neúmyselne dostal) po roku 1492/1500 (resp. podľa niektorých starších definícií: v mladšom historickom období alebo kedykoľvek v historickom období), v užšom zmysle len ak je na tomto území aj udomácnený (naturalizovaný); opak: archeofyt (v užšom zmysle je opakom aj efemerofyt), synonymá: kenofyt, neosynantrop, pozri neofyt (novodobý nepôvodný druh)
*pôvodne (Thellung 1918/1919): nepôvodný druh rastliny, ktorý je udomácnený (naturalizovaný), trvalo sa vyskytuje na prirodzených stanovištiach uvažovaného územia a na uvažované územie sa dostal v botanicky historickej dobe (t. j. v dobe, keď jeho nedomáci pôvod možno doložiť priamymi metódami); opak: epekofyt a efemerofyt; synonymá: neoindigenofyt, neofytický agriofyt, agriofytický neofyt, agrioneofyt, neo-agriofyt,  nepresne: agriofyt, pozri neoindigenofyt

## Referencie
Eutelidas z Argosu

**Eutelidas** () bol grécky sochár z rozhrania 6. a 5. storočia pred Kr.
 
Sochár Eutelidas, pôvodom z Argosu, pôsobil zrejme na konci 6. a na začiatku 5. storočia pred Kr. Podľa gréckeho cestovateľa Pausania bol so svojim rodákom Chrysothemidom autorom sôch olympijských víťazov Damareta a Theopompa, umiestnených na posvätnej pôde Olympie. Pausanias o tom zaznamenal: „*Hérajský Damaretos, jeho syn a vnuk získali v Olympii každý po dvoch víťazstvách, Damaretos počas šesťdesiatej piatej olympiády ([[520 pred Kr.]]), keď bol na hrách [[beh ťažkoodencov]] zavedený, a tak isto na nasledujúcej ([[516 pred Kr.]]). Zhotovili mu sochu so štítom dnešnej podoby, na hlave má prilbu a na nohách holenice. Časom ich pri behu [[Ilia|Éliďania]] a ostatní Gréci odstránili. Theopompos, syn Damaretov, zvíťazil v [[Pentatlon (antický)|päťboji]] a jeho syn, druhý [[Theopompos (syn Theopompa)|Theopompos]], v [[Zápasenie (šport)|zápasení]]. Tvorcu sochy zápasiaceho sa Theopompa nepoznáme, sochy jeho otca a deda označuje nápis za diela Argoských umelcov, menom Eutelidas a Chrysothemis. Nie je jasné, u koho sa vyučili, nápis totiž hlása toto:
*
 
Argoská sochárska škola sa pri tvorbe atlétov vyznačovala elegantnou triezvosťou a čistým opracovaním ich tvarov.

## Referencie a bibliografia

 
Kategória:Sochári starovekého Grécka
Zdomácnenie

**Zdomácnenie** (**zdomácňovanie**) alebo **udomácnenie** (**udomácňovanie**) môže byť:
*prispôsobenie novému prostrediu, urobenie (akoby) domácim
*prispôsobenie sa novému prostrediu, stanie sa (akoby) domácim; stanie sa bežným, rozšíreným, zaužívať sa, pozri napr. zdomácnené slovo
*v biológii a ekológii:
**(len v tvare zdomácnenie/zdomácňovanie:) domestikácia
**naturalizácia, pozri pod naturalizovaný druh
**prispôsobenie sa (domácemu) životnému prostrediu (napr. prispôsobenie sa dobytka novému chladnému domácemu podnebiu)

**Udomácnenie** (**udomácňovanie**) môže byť aj:  
*založenie si domova, usadenie sa, usídlenie sa, ubytovanie sa, pozri napr. pod domov, sídlo, ubytovanie
*zavedenie a urobenie bežným v nejakom novom prostredí

## Zdroje
* zdomácnieť. In: 
* zdomácniť. In: 
* udomácniť. In:  
* zdomácnieť. In: 
* zdomácniť. In: 
* udomácniť. In: 
* udomácniť. In: 
* udomácniť sa. In: 
*zdomácniti, zdomácněti, udomácněti, udomácniti. In: HAVRÁNEK, Bohuslav, ed. a kol. *Slovník spisovného jazyka českého*. Praha: Academia, 1989. dostupné online
*
Skrotenie

**Skrotenie** (nedokonavý vid: **krotenie**) môže byť:
*urobenie krotkým, pozri pod krotiteľstvo
*v biológii: domestikácia
*upokojenie; utíšenie; utlmenie

## Zdroje
* krotiť. In: 
* skrotiť. In: 
*
Amália Nasavsko-dietzská

**Amália Nasavsko-dietzská** (* 23. október 1710, Leeuwarden, Holandsko† 18. september 1777, Durlach, Nemecko) bola dedičná bádensko-durlašská princezná ako manželka princa Fridricha, a matka Karola Fridricha, prvého bádenského veľkovojvodu.

## Životopis
Narodila sa ako jediná dcéra Jána Viliama Frisa a Márie Lujzy Hesensko-kasselskej. Vyrastala vo Frízsku a sama hovorila západofríštinou.

Po svadbe s Fridrichom Bádensko-durlašským v roku 1727 sa odsťahovala do Durlachu. Počas svojich tehotenstiev tyranizovala svoje služobníctvo a kvôli jej mnohým záchvatom hnevu sa na durlašskom dvore šírili zvesti, že je duševne chorá. Manžel Fridrich zomrel 26. marca 1732, krátko po narodení ich druhého dieťaťa. Ďalším dôkazom jej údajnej duševnej choroby bola skutočnosť, že pri pohľade na manželovu mŕtvolu neplakala.

Jej svokor, markgróf Karol Viliam Bádensko-durlašský, nechcel, aby mala vplyv na nového korunného princa Karola Friedricha. Matka a syn žili v na zámku Karlsburg, avšak oddelene. Po zvyšok života žila v samostatnom byte na zámku, chránená pred okolitým svetom. Jej dvaja synovia boli zverení do starostlivosti jej svokry, Magdalény Vilhelmíny Württemberskej.

## Manželstvo a potomkovia
S manželom mala dvoch synov:
* Karol Fridrich (* 22. november 1728† 10. jún 1811) ∞ 1751 landgrófka Karolína Lujza Hesensko-darmstadtská (* 1723† 1783)
* Viliam Ľudovít (* 14. január 1732† 17. december 1788) ∞ 1788 Christine Wilhelmine Franziska Schortmann

## Iné projekty

## Zdroj

Kategória:Oranžsko-nasavská dynastia
Kategória:Osobnosti z Leeuwardenu
Viliam IV. Oranžský

náhľad|Viliam IV. s manželkou Annou Hannoverskou a deťmi Karolínou a Viliamom
**Viliam IV. Oranžský** (), * 1. september 1711, Leeuwarden, Holandsko† 22. október 1751, Haag) bol oranžský princ a prvý dedičný miestodržiteľ republiky Spojených provincií holandských.

## Živitopis
Bol druhým dieťaťom a jediným synom Jána Viliama Frisa, princa oranžsko-nasavského (hlavy frízskej línie dynastie Oranžsko-nasavskej) a jeho manželky Márie Lujzy Hessensko-kasselskej. Narodil sa ako pohrobok šesť týždňov po smrti svojho otca, po ktorom zdedil úrad miestodržiteľa Frízska a miestodržiteľa Groningenu (obe pod regentsvom svojej matky do roku 1731) a v roku 1722 bol zvolený takisto miestodržiteľom provincie Geldern.

V roku 1733 sa stal rytierom Podväzkového rádu. V roku 1739 zdedil územia patriace formálne línii Nassau-Dillenburg, v roku 1743 zdedil aj územie línie Nassau-Siegen.

V apríli 1747 vpadla do Flámska francúzska armáda. S cieľom potlačiť vnútorné konflikty medzi rôznymi frakciami bol Viliam menovaný dedičným generálnym miestodržiteľom všetkých siedmich Zjednotených provincií (ako v mužskej, tak v ženskej línii). Viliam spolu s rodinou presídlil z Leeuwardenu do Haagu. Hoci mal dovtedy len málo skúseností so záležitosťami správy a vlády, získal vzápätí u Holanďanov značnú popularitu. Zrušil dodatkové dane, ktoré dávali príležitosť k nelegálnemu obohacovaniu. Stal sa generálnym riaditeľom Východoindickej spoločnosti a podporoval najbohatšiu vrstvu, čo ešte viac prehĺbilo rozdiely medzi bohatými a chudobnými.

Úrad generálneho miestodržiteľa celého Holandska zastával až do svojej smrti v roku 1751 v Haagu.

## Manželstvo a potomkovia
25. marca 1734 sa oženil s Annou Hannoverskou, *[[Princess Royal]]*, najstaršou dcérou britského kráľa Juraja II. a jeho manželky Karolíny z Ansbachu. Z manželstva vzišlo päť potomkov, štyri dievčatá a najmladší chlapec, z nich iba tretia dcéra a syn sa dožili dospelosti:
* Mŕtvo narodená dcéra (19. december 1736)
* Mŕtvo narodená dcéra (22. december 1739)
* Karolína (* 28. február 1743† 6. máj 1787) ∞ 1760 knieža Karol Kristián Nasavsko-weilburský
* Anna (* 15. november 1746† 29. december 1746)
* Viliam V. (* 8. marec 1748† 9. apríl 1806) ∞ 1767 princezná Vilhelmína Pruská

## Iné projekty

## Externé odkazy
* Princovia Nassau-Dietz a princovia Oranžskí
* Kráľovský dom Veľkej Británie a kráľovský dom Írska

## Zdroj

Kategória:Miestodržitelia
Kategória:Oranžsko-nasavská dynastia
Kategória:Rytieri Podväzkového rádu
Kategória:Protestantskí panovníci
Kategória:Osobnosti z Leeuwardenu
Mithridates

**Mithridates** () môže byť:
* vládca Pontského kráľovstva:
** v rokoch 302 – 266 pred Kr., pozri Mithridates I. (Pontské kráľovstvo)
** v rokoch cca 226 – 220 pred Kr., pozri Mithridates II. (Pontské kráľovstvo)
** v rokoch cca 220 – 185 pred Kr., pozri Mithridates III. (Pontské kráľovstvo)
** v rokoch cca 169 – 150 pred Kr., pozri Mithridates IV. (Pontské kráľovstvo)
** v rokoch cca 150 – 120 pred Kr., pozri Mithridates V. (Pontské kráľovstvo)
** v rokoch 132 – 63 pred Kr., pozri Mithridates VI.
* vládca Partského kráľovstva:
** v rokoch 165 – 132 pred Kr., pozri Mithridates I.
** v rokoch 121 – 91 pred Kr., pozri Mithridates II.
** v rokoch 87 – 80 pred Kr., pozri Mithridates III.
** v rokoch 58 – 83 pred Kr., pozri Mithridates IV.
** v rokoch 128 – 140, pozri Mithridates V.
* vládca v kráľovstve Kommagéna:
** v rokoch 109 – 70 pred Kr., pozri Mithridates II. (Kommagéna) 
** okolo roku 31 pred Kr., pozri Mithridates III. (Kommagéna)
** okolo roku 20 pred Kr., pozri Mithridates IV. (Kommagéna) 
* vládca Bosporskej ríše:
** v 1. stor. pred Kr., pozri Mithridates I. (Bosporská ríša) 
** v 1. stor., pozri Tiberius Iulius Mithridates
* vládca v kráľovstve Ibéria:
** v rokoch 58 – 106, pozri Mithridates I. (Ibéria) 
** v rokoch 249 – 265, pozri Mihrdat II.
** v rokoch 365 – 380, pozri Mihrdat III.
** v rokoch 409 – 411, pozri Mihrdat IV.
** v rokoch 435 – 447, pozri Mihrdat V.
* vládca v kráľovstve:
** Arménia v rokoch 35 – 37, pozri Mithridates z Arménie
** Pergamonu a Bosporu v 1. stor. pred Kr., pozri Mithridates z Pergamonu
* postava staroveku:
** syn Mithridata V. Pontského, pozri Mithridates Chrestus
** perzský veliteľ vojska v bitke pri Graníku, pozri Mithridates (Perzia)
** partský štátnik v 1. stor. pred Kr., pozri Mithridates Sinnakes
Terinka

**Terinka** môže byť:
*hovorovo: Téryho chata
*v gastronómii: druh jemne mletej a korenenej mäsovej paštéty, pozri terinka (jedlo)
*postava z opery Jakobín Antonína Dvořáka, pozri Jakobín (opera)
Potápač veľký

**Potápač veľký** alebo **potápač husovitý** (lat. *Mergus merganser*) je druh z čeľade kačicovité. Obýva Holarktídu, kde hniezdi v dutinách stromov na brehoch stojacich i tečúcich vôd. Hniezdi aj vo vyšších horách. Na Slovensku je zimný hosť a migrant, od roku 2007 aj hniezdič.

Podľa Medzinárodnej únie na ochranu prírody a prírodných zdrojov potápač veľký patrí medzi najmenej ohrozené druhy, trend celkovej populácie je neznámy, Európska populácia je stabilná, v severnej Amerike stavy potápača veľkého za posledných 40 rokov mierne (štatisticky nevýznamne) narástli.

## Opis
Potápač veľký meria asi 58 - , s rozpätím krídel 82 - , váži 1050 - 2060 g. Samček má čiernu hlavu so zeleným leskom. Krk, spodnú časť tela a časť hornej strany krídla má bielu s ružovým nádychom. Chrbát je v strednej časti čierny, na kostrči sivý. Biele polia na krídlach sú väčšie ako u samice. Samica má červenohnedú hlavu s chochlíkom vzadu. Spodnú časť tela má bielu s ružovým nádychom a hornú časť tela má sivú.  

## Hlas
Potápač veľký je prevažne tichý druh. Počas toku samec vydáva dvojité hlasy znejúce asi ako *"küorr küorr"*. 

## Výskyt a stav na Slovensku
Odhadovaný počet zimujúcich jedincov 100 – 500. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 NA - (regionálne) nepríslušný. Potápač veľký je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Pribúdajú pozorovania samíc s nelietavými mláďatami ako výborné doklady o hniezdení (sútok Kysuce a Čierňanky v júni 2016, Ondava a Torysa v júni 2017). 

Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

## Galéria

Isokoskelo lento-wiki.jpg|Pár za letu
Mergus merganser MHNT.ZOO.2010.11.30.2.jpg |Vajíčka
Common merganser small.jpg|Samica s mláďatami
Goosander from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Zavlečenie

**Zavlečenie** (**zavliekanie**) alebo **odvlečenie** (**odvliekanie**) môže byť:
*dopravenie inam vlečením, pozri pod doprava a vlečenie
*dopravenie inam násilím či neprávom, násilné odvedenie

**Zavlečenie** (**zavliekanie**) môže byť aj:
*všeobecne:
**prenesenie aj do novej oblasti (napr. zavlečenie choroby)
**dostanie do nejakého (spravidla nepriaznivého) stavu, vovlečenie
**dostanie sa s námahou niekam
*v trestnom práve:
** činnosť smerujúca k dopraveniu človeka za hranice štátu proti jeho vôli (§ 187, § 291 Trestného zákona), pozri zavlečenie do cudziny (človek) napríklad Zavlečenie Michala Kováča ml.
** dopravenie vzdušného dopravného prostriedku do cudziny v rozpore s vôľou majiteľa alebo nájomcu (§ 293 Trestného zákona), pozri zavlečenie vzdušného dopravného prostriedku do cudziny 
*v trestnom a medicínskom práve: vyvolanie výskytu nebezpečenstva nákazlivej ľudskej choroby v oblastiach, kde sa doposiaľ takáto choroba nevyskytovala, pozri zavlečenie (choroba)
*v ekológii a biológii:
**introdukcia
**neúmyselná introdukcia (buď len ľudskou činnosťou alebo v širšom ponímaní vrátane šírenia vetrom, vodou, vtákmi atď.)

## Referencie
Archaeobiota

**Archaeobiota** môžu byť:

*nepôvodné druhy spred roku 1500, opak: neobiota, pozri pod nepôvodný druh
*zriedkavo: archeóny

## Referencie
Chorobopis

**Chorobopis** je záznam o diagnóze, priebehu a liečbe choroby a s tým súvisiacim zdravotným stavom konkrétneho pacienta vyhotovený nemocnicou. Obsahuje osobné údaje pacienta, anamnézu, výsledok objektívneho vyšetrenia pri prijatí (objektívny nález), diagnózu a počas pobytu v nemocnici (hospitalizácie) je doplnený dekurzmi (dennými záznamami o zdravotnom stave pacienta) a výsledkami ďalších prípadných vyšetrení (napr. laboratórnymi nálezmi). Na základe chorobopisu sa pri prepustení pacienta z nemocničnej starostlivosti vyhotovuje prepúšťacia správa a chorobopis sa následne archivuje, resp. vyjme z príručnej registratúry a uloží v registratúrnom stredisku nemocnice.

## Referencie

## Pozri aj
* zdravotná dokumentácia

## Externé odkazy
* Procvičování: Modelový chorobopis (pediatrie) [online]. In *WikiSkripta*. [s. l.] : [MEFANET], 2018-11-16 [cit. 2018-04-02]. [Dostupné online](https://www.wikiskripta.eu/w/Procvi%c4%8dov%c3%a1n%c3%ad:Modelov%c3%bd_chorobopis_(pediatrie)).

Kategória:Zdravotná dokumentácia
Viliam I. (Holandsko)

**Viliam I.** (*Willem Frederik Prins van Oranje-Nassau*, * 24. august 1772, Haag, Holandsko† 12. december 1843, Berlín, Nemecko) bol v rokoch 18151840 kráľ Holandska, luxemburský veľkovojvoda a Limburský vojvoda, v rokoch 18061815 bol holandský miestodržiteľ v exile z dynastie Oranžsko-nasavskej.

## Životopis
Bol synom holandského miestodržiteľa Viliama V. Oranžského a Vilhelmíny Pruskej. Ako princ oranžský a holandský miestodržiteľ sa volal **Viliam VI. Oranžský**.

Keď sa v roku 1795 holandských provincií zmocnili francúzske vojská postavil sa spolu so svojím otcom miestodržiteľom Viliamom V. Oranžským na stranu protinapoleonskej koalície. Francúzi na tomto území vyhlásili Batávsku republiku a neskôr kráľovstvo, ktoré bolo v rokoch 1810 až 1814 priamo pripojené k Francúzsku. Na Viedenskom kongrese v roku 1815 bolo vyhlásené Spojené kráľovstvo Holandské, ku ktorému patrilo do roku 1830 tiež Belgicko (resp. do 1839, kedy Holandsko jeho nezávislosť definitívne uznalo) a Luxembursko. Po odtrhnutí Belgicka vzniklo Holandské kráľovstvo spojené až do roku 1890 personálnou úniou s Luxemburským veľkovojvodstvom.

Viliam sa pokúšal Belgicko znovu získať, ale bez úspechu a tak v roku 1839 Holandsko jeho nezávislosť definitívne uznalo. V roku 1840 abdikoval v prospech svojho syna Viliama II. a zvyšok života strávil v Berlíne, kde aj v roku 1843 zomrel.

## Manželstvo a deti
1. októbra 1791 sa v Berlíne oženil so svojou sesternicou Vilhelmínou (* 1774† 1837), dcérou pruského kráľa Fridricha Viliama II. a jeho manželky Frederiky Lujzy Hesensko-darmstadtskej. Mladí manželia sa usadili v paláci Noordeinde v Haagu. V šťastnom manželstve sa narodilo šesť detí, ale len tri sa dožili dospelosti:
* Viliam II. (* 6. december 1792† 17. marec 1849) ∞ 1816 ruská veľkokňažná Anna Pavlovna (* 1795† 1865)
* mŕtvy syn (18. august 1795)
* Frederik (* 28. február 1797† 8. september 1881) ∞ 1825 princezná Lujza Pruská (* 1808† 1870)
* Paulina (* 1. marec 1800† 22. september 1806)
* mŕtvy syn (30. august 1806)
* Marianna (* 9. máj 1810† 29. máj 1883) ∞ 1830 princ Albrecht Pruský (* 1809† 1872) (rozvod 1849)

## 

## Iné projekty

## Externé odkazy
* Willem I, Koning (1772-1843) 

## Zdroj

Kategória:Králi Holandska
Kategória:Vládcovia Luxemburska
Kategória:Oranžsko-nasavská dynastia
Kategória:Nositelia Rádu zlatého rúna
Kategória:Protestantskí panovníci
Kategória:Osobnosti na holandských bankovkách
Kategória:Osobnosti z Haagu
Kategória:Panovníci, ktorí abdikovali
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Rytieri veľkokríža Rádu Kristovho
Nexus 10

náhľad|Nexus 10

**Nexus 10** je tablet, ktorý vyrábali spoločnosti Google a Samsung Electronics. Beží na ňom operačný systém Android. Bol to druhý tablet v sérii Nexus, nasledoval po modeli Nexus 7 prvej generácie.

Obsahuje 10,1 palcový LCD displej s rozlíšením 2560 x 1600 bodov, čo bolo dovtedy najvyššie rozlíšenie na tablete. Uvedený bol 29. októbra 2012 a dostupný bol od 13. novembra 2012.

Dostupný bol v dvoch verziách, s úložiskom 16 GB a 32 GB. Spolu s mobilným telefónom Nexus 10 uviedol Android 4.2 Jelly Bean, ktorý ponúkal niekoľko nových funkcií.

Po uvedení sa stretol so zmiešanými reakciami, hoci kvôli vysokému dopytu sa rýchlo vypredal. Operačný systém bolo možné aktualizovať na verziu Android 5.1 Lollipop.

Obsahoval dvojjadrový procesor Exynos 5250 na frekvencii 1,7 GHz, grafický procesor Mali T604 a 2 GB RAM.

## Zdroj

Kategória:Tablety
Kategória:Google Nexus
Glaukias z Aiginy

**Glaukias** () bol grécky sochár v 5. storočí pred Kr.
 
Glaukias, sochár z Aiginy, tvoril v 1. polovici 5. storočia pred Kr. Grécky cestovateľ Pausanias do svojej sprievodcovskej príručky po Grécku zaznamenal, že bol autorom bronzových sôch troch olympijských víťazov, ktoré videl v Olympii. Jedno z týchto diel na toto posvätné miesto venoval Gelón (bola to socha Gelóna na dvojkolesovom voze), olympijský víťaz v tethrippe. Gelón, ktorý bol tyranom v Gele a neskôr aj v Syrakúzach, dosiahol toto olympijské víťazstvo na 73. hrách v roku 488 pred Kr. Z tohto diela sa zachovali 3 veľké bloky z podstavcov, objavené v palaistre (cvičisko predovšetkým v zápasení a boxe) a tiež severne od nej. Zachoval sa aj fragmentálne čitateľný nápis.  
 
Ďalšími jeho dielami boli sochy boxera Filóna z Korkyry, olympijského víťaza v rokoch 500 a 496 pred Kr. a Theagena z Thasosu, víťaza hier v boxe v roku 480 pred Kr. a v pankratiu v roku 476 pred Kr.
 
## Referencie a bibliografia

Kategória:Sochári starovekého Grécka
Invázia

**Invázia** môže byť:

*všeobecne: (násilný) vpád, vniknutie, prienik
*vo vojenstve: veľký vojenský vpád na predtým nekontrolované (spravidla cudzie) územie, ktorého výsledkom by malo byť nastolenie vlastnej kontroly na územím, pozri invázia (vojenstvo)
*v ekológii a biológii: proces vzniku invázneho druhu resp. jeho posledná fáza, pozri pod invázny druh
*v medicíne a mikrobiológii:
**prienik mikroorganizmu alebo vývinového štádia zooparazita (resp. prienik pôvodcu choroby) do organizmu hostiteľa (resp. chorého), pozri invázia (parazitológia)
**prienik skupiny buniek do susedného tkaniva alebo orgánu (pri malignosti)
*vo farmakokinetike: deje súvisiace s prenikaním účinnej látky do organizmu až po dosiahnutie miesta účinku, pozri invázia (účinná látka)
*film a TV:
**sci-fi film USA a Austrálie z roku 2007, pozri Invázia (film z roku 2007)
**sci-fi film USA z roku 1997, pozri Invázia (film z roku 1997)
**sci-fi film USA a Mexika z roku 1996, pozri Invázia (film z roku 1996)
**televízny seriál z roku 2005, pozri Invázia (seriál)
**dokumentárny film Spojeného kráľovstva z roku 1980, pozri Invázia (dokumentárny film)

## Referencie
Jude Law

**David Jude Heyworth Law** (* 29. december 1972, Lewisham, Spojené kráľovstvo) je britský filmový a divadelný herec, producent a režisér. V roku 2010 bol hosťom Medzinárodného filmového festivalu v Karlových Varoch.

Meno Jude dostal podľa pesničky *Hey Jude* od Beatles. Jeho rodičia milovali divadlo a možno preto začal študovať herectvo už od 12 rokov. V roku 2004 bol vyhlásený najviac sexy mužom. Bol tiež dvakrát nominovaný na Oscara za filmy *Talent pána Ripleyho* a *Návrat do Cold Mountain*.

## Osobný život
Bol ženatý so Sadie Frost, svadba sa konala 2. septembra 1997, manželstvo skončil rozvodom 29. októbra 2003, majú spolu tri deti, syna Raffertyho, dcéru Iris a syna Rudyho. V roku 2009 sa stal otcom štvrtýkrát, kedy sa z krátkeho romániku so Samanthou Burke narodila dcéra Sophia.

Mal opakovaný vzťah so Siennou Miller, dvakrát sa pár rozišiel pred svadbou, prvýkrát v roku 2006, druhýkrát na začiatku roka 2011.

## Filmografia (výber)

## Referencie


## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí divadelní herci
Kategória:Anglickí televízni herci
Kategória:Držitelia ceny BAFTA za najlepšieho herca vo vedľajšej úlohe
Kategória:Rozprávači audiokníh
Kategória:Držitelia Čestného Césara
Kategória:Držitelia ceny Krištáľový glóbus
Potápač prostredný

**Potápač prostredný** (iné názvy: **potápač chochlatý**, **potápač dlhozobý**; lat. *Mergus serrator*) je druh z čeľade kačicovité. Obýva Holarktídu, kde hniezdi v dutinách stromov na brehoch veľkých jazier, pri potokoch v lesoch a na brehu západnom pobreží Atlantického oceánu. Na Slovensku je vzácnejší zimný hosť a migrant. Podľa Medzinárodnej únie na ochranu prírody a prírodných zdrojov potápač prostredný patrí medzi najmenej ohrozené druhy, celková populácia je stabilná, európska populácia poklesla o 30% v priebehu troch generácií (21.9 rokov). V severnej Amerike bol v priebehu 40 rokov zaznamenaný stabilný stav populácie.

## Opis
Potápač prostredný meria asi 51 - , s rozpätím krídel 70 - , váži 700 - 1350 g. Samček má vo svadobnom šate čiernu hlavu so zeleným leskom a od samca potápača veľkého ho odlišuje celkovo tmavý dojem a čierne pásiky na gaštanovej hrudi. Svadobný šat stráca v máji a potom sa podobá na samicu. Naďalej ho od nej odlišuje červené oko, tmavšie farby a biele ramenné krovky. Samica potápača stredného sa líši od samice potápača veľkého tým, že má chrbát s hnedastým nádychom, prechod farieb na hlave a krku má rozmazaný a zobák má rovnako úzky po celej dĺžke. Biele polia na krídlach sú rozdelené čiernou čiarou.  

## Hlas
Potápač prostredný sa ozýva len málo. Samec počas toku vydáva dvojité hlasy a samica má tlmené *árrk, árrk, árrk*. 

## Výskyt a stav na Slovensku
Odhadovaný počet zimujúcich jedincov 0 – 30. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

## Galéria

Red-breasted Merganser (Mergus serrator) (3).JPG|Za letu
Raptor nest (7692324866).jpg|Hniezdo
Mergus serrator MWNH 1041.JPG|Vajíčko
Red-breasted Mergansers (8028160138).jpg|Samica s mláďatami
Red-breasted merganser female in CP (40733).jpg
Red Breasted Merganser From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Naturalizácia

**Naturalizácia** alebo **naturalizovanie** môže byť:

*všeobecne: zdomácnenie, prispôsobenie (sa) cudziemu prostrediu či okolnostiam
*v práve: a) v širšom zmysle: udelenie štátneho občianstva uchádzačovi (resp. nadobudnutie štátneho občianstva uchádzačom), ktorý je v danom štáte cudzincom (teda najmä sa v danom štáte nenarodil) alebo bezdomovcom, b) v užšom zmysle: udelenie štátneho občianstva cudzincovi (resp. nadobudnutie štátneho občianstva cudzincom) na jeho žiadosť (teda nie napr. sobášom či opciou), pozri naturalizácia (právo)
*v športe: získanie zahraničného hráča do klubu či reprezentácie a vybavenie mu štátneho občianstva
*v prekladateľstve: vzďaľovanie sa od pôvodného textu nahrádzaním cudzích tematických a jazykových výrazových prvkov domácimi, pozri naturalizácia (preklad)
*v ekológii: proces vzniku naturalizovaného druhu, pozri pod naturalizovaný druh

## Referencie
Zdomácnený druh

**Zdomácnený druh** (resp. **zdomácnená rastlina**, **zdomácnený živočích**, **zdomácnený organizmus** a pod.) môže byť:
*domestikovaný druh (resp. rastlina, živočích, organizmus a pod.), pozri kultúrna rastlina, domáce zviera (resp. pozri pod domestikácia)
*naturalizovaný druh
Bad Ems

**Bad Ems** je kúpeľné mesto v nemeckej spolkovej krajine Porýnie-Falcko na rieke Lahn, administratívne centrum okresu Rhein-Lahn.

K 31. decembru 2015 tu žilo 9 229 obyvateľov.

## Poloha
Bad Ems sa nachádza cca 40 km západne od biskupského mesta Limburg an der Lahn a cca 20 km východne od Koblenzu. Leží na oboch brehoch rieky Lahn, na juhu ho obklopuje pohorie Taunus, na severe Westerwald. Okrem toho sa vyznačuje krásnym okolím, ktoré vytvára kľukaté riečne údolie.

## Dejiny
V rímskej dobe sa v priestore dnešného centra nachádzal kastel po ktorom sa však nezachovali žiadne pozostatky. V okolí sú dodnes viditeľné zvyšky antického limitu, oddeľujúceho v 1. - 3. storočí provincie rímskeho impéria od slobodnej Germánie.

Prvá písomná zmienka o meste pochádza z roku 880. V roku 1324 mu cisár Ľudovít IV. udelil mestské práva. Roku 1913 bol mestu pridaný dodatočný názov *Bad* (kúpele).

V 16. a 17. storočí nadobudol Bad Ems význam ako kúpeľné mesto a v 19. storočí sem zavítala celá rada vtedajších prominentných osobností, napr. ruskí cári Mikuláš I. a Alexander II., cisár Viliam I., alebo umelci ako Richard Wagner či Dostojevskij.

V roku 1870 bola z kúpeľov odoslaná emžská depeša, ktorá napomohla k rozpútaniu prusko-francúzskej vojny.

V roku 1947 sa stal Bad Ems sídlom Štatistického úradu spolkovej krajiny Porýnie-Falcko a roku 1969 sídlom novozaloženého okresu Rhein-Lahn.

V okolí mesta sa dlhú dobu ťažili striebro, olovo, meď a zinok.

## Demografia
Údaje z rokov 1871 až 1987 pochádzajú zo sčítania obyvateľstva:

Najvyšší počet obyvateľov bol v roku 1977 - 10 332.

## Partnerské mestá
*  Blankenfelde-Mahlow, Nemecko
*  Cosne-Cours-sur-Loire, Francúzsko
*  Droitwich Spa, Spojené kráľovstvo

## Referencie

*

## Iné projekty

## Externé odkazy
* Oficiálna stránka
* Kúpeľné mesto Bad Ems a ''Lahnhöhenweg'' 

Kategória:Mestá v Porýní-Falcku
Kategória:Kúpele v Nemecku
Marie Dubois

**Marie Dubois** (vlastným menom **Claudine Lucie Pauline Huzé**; * 12. január 1937, Paríž, Francúzsko† 15. október 2014, Lescar) bola francúzska herečka.

Jej filmovým debutom bola rola v Truffautovom filme *Strieľajte na pianistu*. V šesťdesiatych rokoch potom hrala v rade ďalších filmov francúzskej novej vlny, ale aj v úspešných komédiách ako *[[Veľký flám]]* Gérarda Ouryho z roku 1966, alebo *Those Daring Young Men in Their Jaunty Jalopies* od Kena Annakina z roku 1969.

V sedemdesiatych rokoch sa dočkala ocenenie v podobe ceny César za vedľajšiu úlohu vo filme *La Menace*, ktorý natočil v roku 1977 režisér Alain Corneau. Na Césara za vedľajšiu rolu bola nominovaná aj za *Zostup do pekiel* (réžia Francis Girod v roku 1986 (cenu ale získala Emmanuelle Béartová za svoju rolu vo filme *Manon od prameňa*).

Od osemdesiatych rokov trpela roztrúsenou sklerózou a vo filmoch účinkovala len výnimočne.

## Referencie


## Iné projekty

## Externé odkazy
* 
* 

## Zdroj

Kategória:Francúzske filmové herečky
Kategória:Francúzske televízne herečky
Kategória:Držiteľky Césara za najlepšiu herečku vo vedľajšej úlohe
Kategória:Osobnosti z Paríža
Kategória:Ľudia so sklerózou multiplex
Dolina Roztoki

[náhľad|Dolina Roztoki z chodníka na [Morské oko (pleso)|Morské oko cez Świstówku.]]

**Dolina Roztoki** () je odvetvie Bielovodskej doliny na poľskej strane Vysokých Tatier. Je dolným predĺžením Doliny Pięciu Stawów Polskich.

## Poloha
Dolina je dlhá , jej plocha zaberá 7,0 km². Spolu s Dolinou Pięciu Stawów Polskich meria  a má plochou 13,6 km². Dolinu Roztoki od Doliny Pięciu Stawów Polskich oddeľuje prah jazernej steny. Obe doliny sú najväčším odvetvím Bielovodskej doliny na poľskej strane Vysokých Tatier pod hlavným hrebeňom Vysokých Tatier na úseku SvinicaHrubý štít.  Dolina Roztoki je prostrednou s troch veľkých odvetví Bielovodskej doliny na poľskej strane Vysokých Tatier. Na severozápade hraničí s  Dolinou Waksmundzka a na juhovýchodnej strane s Dolinou Rybiego Potoku. Od Doliny Waksmundzką ju oddeľuje hrebeň Wołoszyna a od Doliny Rybiego Potoku severovýchodný hrebeň Hrubého štítu. Horná časť Doliny Roztoki spolu s Dolinou Pięciu Stawów Polskich hraničí na severe s Dolinou Gąsienicowou a Dolinou Pańszczyca – oddeľuje ju dlhý východný hrebeň Svinice.

Dolná časť doliny, ktorá je oproti Polany Biała Woda () vo výške približne . Prah Doliny Pięciu Stawów Polskich je vo výške asi . V hornej časti doliny sú jej dve bočné vetvy: Dolinka Buczynowa a Świstówka Roztocka. V doline sa nachádzajú tri neveľké jaskyne: Dziura nad Roztoką, Dziura nad Nową Roztoką a Gowoniowa Nyża.

## História
Dolina bola navštevovaná už od dávnych čias. V 19. storočí tu bol Stanisław Staszic, Seweryn Goszczyński, Ludwik Zejszner a mnohí iní. Turistická cesta vedúca do doliny bola označkovaná v roku 1899. Blízko Doliny Roztoki, v Bielovodskej doline na poľane Stara Roztoka v roku 1876 postavili Chatu PTTK Wincenta Pola v Doline Roztoki, ktorá nesie meno Wincenta Pola.

## Turistika
* po zelenej značke ku Końskiemu Żlebu (na to miesto 1:25 h), kde je rázcestie. Na ňom po  zelenej značke vedie vpravo cez sedlo Bacową Wantą, okolo vodopádu Siklawa priamo do Doliny Pięciu Stawów Polskich (45 min). V zimnom období je chodník uzavretý.
* Od rázcestia vľavo vedie chodník priesekom kosodrevinou priamo na chatu (40 min). Táto trasa je ťažšia, najmä pre staršie osoby a turistov s menšou kondíciou ako po zelenej značke.

## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Leukoplast

**Leukoplast** môže byť:

*v medicíne: 
**náplasť (vo význame: lepivý tkanivový alebo plastový pás na zakrytie rany [t.j. rýchloobväz na rany] alebo na pripevnenie obväzu či medicínskeho predmetu na kožu [t.j. medicínska lepiaca páska na kožu]), pozri rýchloobväz a náplasť (lepiaca páska)
**značka (ochranná známka) dlhej medicínskej lepiacej pásky na kožu (jej lep obsahuje oxid zinočnatý a kaučuk), pozri Leukoplast (značka)
*v biológii: bezfarebný plastid, pozri leukoplast (organela)

## Referencie
Catherine Sambová-Panzová

**Catherine  Sambová-Panzová** (; * 26. jún 1954, Fort Lamy, Čad) je stredoafrická politička, od 23. januára 2014 do 30. marca 2016 dočasná prezidentka krajiny a prvá žena v tejto funkcii.

Do svojich osemnástich rokov žila v Čade. Jej otec pochádzal z Kamerunu a matka zo Stredoafrickej republiky. Vyštudovala právo vo Francúzsku na Panthéon-Assas University. a pred vstupom do politiky bola úspešnou obchodníčkou a firemnou právničkou.

Od 14. júna 2013 do zvolenia prezidentkou bola starostkou hlavného mesta Bangui.

Dočasnou prezidentkou ju zvolil parlament po tom, čo kvôli neprestávajúcemu násiliu rezignoval na svoju funkciu samozvaný prezident Michel Djotodia i premiér Nicolas Tiengaye. Zem mala viesť viedla do nových prezidentských volieb vo februári 2015. Termín volieb bol síce pôvodne určený na 18. október 2015, ale prvé kolo sa uskutočnilo až 30. decembra 2015 a druhé 14. februára 2016.

Dňa 30. marca 2016 ju vo funkcii nahradil riadne zvolený prezident Faustin-Archange Touadéra. Sambová-Panzová nekandidovala.

## Referencie


## Iné projekty

## Externé odkazy
*Interview with President Catherine Samba-Panza 

## Zdroj

Kategória:Stredoafrické osobnosti
Kategória:Absolventi Université Panthéon-Assas
Kategória:Prezidentky
Kategória:Prezidenti Stredoafrickej republiky
Kategória:Primátori Bangui
Glaukos (syn Epidaura)

**Glaukos** ( - Glaukos) bol grécky sochár v 2. storočí pred Kr.
 
Sochár Glaukos, syn *Epidaura* z Atén, tvoril v 2. polovici 2. storočia pred Kr. Zo skulpturálnej tvorby tohto gréckeho umelca sa nič nezachovalo. V roku 1889 sa však na ostrove Délos našiel jeho menom signovaný malý podstavec z bieleho mramoru, ktorý bol zrejme základňou sochy bohyne Afrodity.

Podstavec je umiestnený v archeologickom múzeu na ostrove Délos. Jeho mierne poškodený nápis, datovaný do roku 107 pred Kr., hlása:

::- text v starogréčtine

Podľa znalcov epiteton *Hagné* () mala bohyňa Afrodita, pod týmto prídomkom uctievaná hlavne na území starovekej Sýrie.
 
Meno sochára Glauka je uvedené aj na nápise *ID 1992bis* a na nápise *ID 2594*, ktorý ho uvádza medzi dedikátormi (zrejme votívneho daru, darov). 
  
## Referencie a bibliografia

 
Kategória:Sochári starovekého Grécka
Tempo (hudba)

náhľad|Presné určenie tempa – v tomto prípade 120 dôb (120 štvrťových nôt) za minútu
náhľad|Tempo určené talianskym výrazom ''prestissimo'' – veľmi rýchle tempo

**Tempo** (z  – čas) v hudbe označuje rýchlosť striedania jednotlivých dôb za určitú časovú jednotku (obyčajne za minútu), a teda aj rýchlosť samotnej hudobnej skladby.

Tempo sa väčšinou uvádza na začiatku skladby pomocou zaužívaných talianskych výrazov. Okrem tohto relatívneho určenia môžeme tempo upresniť číslom, ktoré udáva presný počet dôb za minútu, tzv. BPM, čo je skratkou anglického *beats per minute*. Napríklad pri predpise 60 BPM pripadá na každú sekundu práve jedna doba.

Na presné určenie tempa sa niekedy využíva metronóm. Tento prístroj zostrojil viedenský mechanik Johann Nepomuk Mälzel, a preto sa pri udaní tempa namiesto BPM používa aj označenie „M.M.“ – skratka od „Mälzlov metronóm“.

## Referencie

## Iné projekty

Kategória:Hudobná notácia
Kolba

**Kolba** môže byť 
*zastarano alebo nárečovo: pažba pušky, pozri pažba a puška
*v dávnejšej slovenčine:
**zápas, spor, potýčka, bitka
**banka, ampula, nádoba bankovitého tvaru
**črpák
*v stolárstve: držiak na vrták
*v histórii rytierstva: a) rytiersky turnaj v podobe bitky dvoch skupín jazdcov, pričom spočiatku mali obyčajne tupé zbrane a často boli bez zbroje a od 14. storočia mali obyčajne kyjaky a plnú zbroj, po nemecky buhurt, b) rytiersky turnaj typu tjost (po česky klání), príp. v širšom zmysle rytiersky zápas len dvoch rytierov, c) rytierska hra typu Ringrennen, pozri pod rytiersky turnaj (alebo pozri buhurt, tjost a Ringrennen)
*vrch vo Veporských vrchoch na východ od Ľubietovej, pozri Kolba (vrch vo Veporských vrchoch)
*ložisková oblasť vo vrchu Kolba na východ Ľubietovej
*priezvisko, napr.:
**Marek Kolba

## Etymológia
1. Významy „pažba pušky“, „banka“ a „črpák“ (a pod.) sú prevzaté z nemčiny, konkrétne zo strednohornomeckého (ale ešte aj v 19. storočí bežne používaného) slova kolbe (v dnešnej nemčine Kolben), ktoré znamenalo okrem iného kyjakovitý či zhlukovitý predmet. 2. O významoch súvisiacich so zápasom (rytierov a pod.) sa obyčajne uvádza, že sú domáceho pôvodu, konkrétne, že domáce slovo kolba pochádza od slovesa klať (ktoré pochádza z praslovanského slovesa *kol-ti =klať, bodať, štiepať, sekať), resp. možno domáce slovo kolba pochádza už z praslovanského *kol-ьba, ktoré pochádza od slovesa *kol-ti. Prinajmenšom v špecifickom význame „bitka dvoch skupín jazdcov s kyjakmi a v plnej zbroji (od. 14. stor.)“ však preráža aj nemecké slovo kolbe (pozri vyššie), pretože tento druh rytierskeho turnaja sa v nemčine volal Kolbentournier a príslušný kyjak rytiera sa volal kolbe.

## Referencie
Slovenský zväz kuchárov a cukrárov

**Slovenský zväz kuchárov a cukrárov** (**SZKC**) je jedným z prvých profesijných zväzov po zániku ČSSR. Je dobrovoľnou, cechovskou, nepolitickou záujmovou organizáciou, v ktorej sa dobrovoľne združujú občania, ktorí sa na profesionálnej úrovni zaoberajú gastronómiou alebo sú priateľmi a propagátormi gastronómie. Na čele zväzu momentálne stojí Vojto Artz. Sídlo má v Bratislave. Od roku 2000 je riadnym členom Svetovej asociácie kuchárskych združení (WACS).

## História zväzu
Organizácia vznikla v apríli 1990. V čase založenia na čele stál Ondrej Antovszký . V roku 2000 ho na poste prezidenta zväzu vystriedal František Janata , ktorý vo funkcii prezidenta zväzu pôsobil do mája 2013. Od mája 2013  do novembra 2017 vo funkcii prezidenta SZKC pôsobil Branislav Križan. Na základe rozhodnutia Valného zhromaždenia SZKC od novembra 2017 na čele zväzu stojí Vojto Artz .

## Činnosť
V súčasnosti SZKC vyvíja svoju činnosť prostredníctvom ôsmich stabilne pôsobiacich regionálnych i odborných klubov SZKC (bratislavský klub, banskobystrický klub, žilinský klub, tatranský klub, košický klub, prešovský klub, klub cukrárov a klub mladých kuchárov a cukrárov) v ktorých združuje kuchárov a cukrárov z celého Slovenska. Prostredníctvom klubov sa zväz usiluje šíriť moderné trendy gastronómie v praxi, na domácich aj zahraničných výstavách a súťažiach.

SZKC nadväzuje na historickú tradíciu, zaoberá sa gastronómiou v jej širších súvislostiach, a podporuje všetky formy spolupráce, ktoré vedú k plneniu jeho hlavných cieľov.

## Referencie

## Pozri aj
* Gastronómia
* Kuchár
* Cukrár

## Externé odkazy
* Slovenský zväz kuchárov a cukrárov - Oficiálne stránky
* Stránky na Facebook-u
* Slovenský zväz kuchárov a cukrárov - história
* Vizitka cechov ...dnes Slovenský zväz kuchárov a cukrárov, hnonline.sk

Kategória:Gastronomické organizácie
Kategória:Organizácie na Slovensku
Kuchárov a cukrárov
Kategória:Organizácie založené v 1990